title: 2013/590/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2011

text:
               16.11.2013

               DA

               Den Europæiske Unions Tidende

               L 308/272

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2011
   (2013/590/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Agentur for Net- og Informationssikkerhed for regnskabsåret 2011,

               —

               der henviser til Revisionsrettens beretning om årsregnskabet for Det Europæiske Agentur for Net- og Informationssikkerhed for regnskabsåret 2011 med agenturets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (4), særlig artikel 17,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0100/2013),

               1.

               meddeler den administrerende direktør for Det Europæiske Agentur for Net- og Informationssikkerhed decharge for gennemførelsen af agenturets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Net- og Informationssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 135.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 77 af 13.3.2004, s. 1.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Agentur for Net- og Informationssikkerhed for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Det Europæiske Agentur for Net- og Informationssikkerhed for regnskabsåret 2011,

                  —

                  der henviser til Revisionsrettens beretning om årsregnskabet for Det Europæiske Agentur for Net- og Informationssikkerhed for regnskabsåret 2011 med agenturets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EF) nr. 460/2004 af 10. marts 2004 om oprettelse af et europæisk agentur for net- og informationssikkerhed (4), særlig artikel 17,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0100/2013),

                  A.

                  der henviser til, at Revisionsretten har erklæret, at den har fået rimelig sikkerhed for, at årsregnskabet for regnskabsåret 2011 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Europa-Parlamentet den 10. maj 2012 meddelte decharge til den administrerende direktør for Det Europæiske Agentur for Net- og Informationssikkerhed (»agenturet«) for gennemførelsen af agenturets budget for regnskabsåret 2010 (6) og i beslutningen med bemærkningerne til afgørelsen bl.a.:

                              —

                              gav udtryk for sin bekymring over, at Revisionsretten havde konstateret, at der var fremført bevillinger til det følgende år svarende til 19 % af agenturets samlede budget

                              —

                              opfordrede agenturet til at:

                              —

                              opstille en fuldstændig inventarliste og sikre, at regnskabsopgørelserne var korrekte

                              —

                              forbedre transparensen, både hvad angår overslagene, og hvad angår hvem der er ansvarlige for projekterne

                              —

                              styrke sine procedurer for kontraktgodkendelse både på finansieringsbeslutningsplan og på arbejdsprogramplan

                              —

                              sikre, at redegørelsen for undtagelser i årsberetningen er udtømmende

                              —

                              sikre passende opfølgning af mulige uregelmæssigheder

                              —

                              udvikle og rapportere om efterfølgende kontroller,

                  C.

                  der henviser til, at agenturets samlede budget for 2011 beløb sig til 8 102 921 EUR, hvilket var 0,003 % lavere end dets budget for 2010 (8 133 188 EUR); der henviser til, at det oprindelige EU-bidrag til agenturets budget i 2011 beløb sig til 7 931 858 EUR (7) sammenlignet med 7 928 200 EUR i 2010,

         Budgetmæssig og økonomisk forvaltning

                  1.

                  henviser til, at det oprindelige EU-bidrag beløb sig til 7 931 858 EUR for 2011; noterer sig, at budgetgennemførelsen blev forbedret i forhold til det foregående år;

                  2.

                  konstaterer på grundlag af årsregnskabet, at agenturets oprindelige budget for 2011 var på 7 931 858 EUR; påpeger imidlertid, at bestyrelsen ændrede budgettet for at tage højde for et bidrag fra landene i Den Europæiske Frihandelssammenslutning på 171 063 EUR;

                  3.

                  konstaterer på grundlag af årsregnskabet, at forpligtelsesgraden for bevillinger var på 100 %, i forhold til 99,95 % i 2010, mens betalingerne nåede op på 85,82 % af de samlede forvaltede bevillinger, i forhold til 75,46 % i 2010;

         Fremførte bevillinger

                  4.

                  konstaterer på grundlag af årsregnskabet, at 1 166 895 EUR af de forpligtelsesbevillinger, der var indgået ved udgangen af 2011, men endnu ikke udbetalt, blev fremført til 2012; noterer sig endvidere, at det samlede beløb i fremførte bevillinger, der blev annulleret (dvs. fremført fra 2010 og ikke betalt i 2011) i 2011 udgør 130 133 EUR;

                  5.

                  er foruroliget over, at Revisionsretten endnu en gang har konstateret, at der er blevet fremført 33 % af bevillingerne til aktionsudgifter (afsnit III); giver udtryk for bekymring over, at denne situation tyder på forsinkelser ved gennemførelsen af de af agenturets aktiviteter, der finansieres via afsnit III, og er i strid med princippet om budgettets etårighed; opfordrer atter agenturet til at underrette dechargemyndigheden om, hvilke foranstaltninger det har truffet for at afhjælpe denne mangel; noterer sig endvidere, at der er sket en forbedring af situationen i forhold til det foregående år (52 %);

                  6.

                  erindrer om, at Revisionsretten konstaterede, at 34 % af fremførslerne hidrørte fra agenturets administrative budget (afsnit II); fastslår, at denne situation er i modstrid med princippet om budgettets etårighed; opfordrer atter agenturet til at underrette dechargemyndigheden om, hvilke foranstaltninger det har truffet for at afhjælpe denne mangel;

         Udbudsprocedurer

                  7.

                  konstaterer på grundlag af Revisionsrettens beretning, at agenturet bør forbedre dokumentationen for anlægsaktiver, da indkøb af anlægsaktiver registreres pr. faktura og ikke pr. enhed; opfordrer agenturet til at underrette dechargemyndigheden om, hvilke foranstaltninger det har truffet for at afhjælpe denne mangel;

         Ansættelsesprocedurer

                  8.

                  bemærker, at der ikke er truffet passende foranstaltninger til at rette op på den manglende gennemsigtighed, som Revisionsretten gjorde opmærksom på i 2010, og at Revisionsretten igen har påpeget, at agenturet skal forbedre disse procedurers gennemsigtighed; opfordrer agenturet til at underrette dechargemyndigheden om, hvilke foranstaltninger det har truffet for at afhjælpe denne mangel; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

                  9.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (8) om præstationer, økonomisk forvaltning og kontrol af agenturerne.

         (1)  EUT C 388 af 15.12.2012, s. 135.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 77 af 13.3.2004, s. 1.

         (5)  EFT L 357 af 31.12.2002, s. 72.

         (6)  EUT L 286 af 17.10.2012, s. 221.

         (7)  Årsregnskabet for regnskabsåret 2011, s. 20.

         (8)  Vedtagne tekster, P7_TA(2013)0134 (Se side 374 i denne EUT).


title: 2012/572/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2010

text:
               17.10.2012

               DA

               Den Europæiske Unions Tidende

               L 286/184

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2010
   (2012/572/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Center for Forebyggelse af og Kontrol med Sygdomme for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Center for Forebyggelse af og Kontrol med Sygdomme for regnskabsåret 2010, med centrets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (3), særlig artikel 23,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0123/2012),

               1.

               meddeler direktøren for Det Europæiske Center for Forebyggelse af og Kontrol med Sygdomme decharge for gennemførelsen af centrets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Center for Forebyggelse af og Kontrol med Sygdomme, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 122.

      (2)  EFT L 248 af 16.9.2002, s. 1.

      (3)  EUT L 142 af 30.4.2004, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Center for Forebyggelse af og Kontrol med Sygdomme for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Center for Forebyggelse af og Kontrol med Sygdomme for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Center for Forebyggelse af og Kontrol med Sygdomme for regnskabsåret 2010, med centrets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (3), særlig artikel 23,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0123/2012),

                  A.

                  der henviser til, at Revisionsretten fastslog, at den har fået rimelig sikkerhed for, at årsregnskabet for Det Europæiske Center for Forebyggelse af og Kontrol med Sygdomme (»centret«) for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte centrets direktør decharge for gennemførelsen af dets budget for regnskabsåret 2009 (5), og i beslutningen, der ledsagede afgørelsen om decharge, bl.a. opfordrede centret til:

                              —

                              i en oversigt, der skulle vedføjes Revisionsrettens beretning, at foretage en sammenligning mellem aktiviteter gennemført i det regnskabsår, der var under dechargebehandling, og aktiviteter gennemført i det foregående regnskabsår

                              —

                              at løse problemet med det store omfang af fremførsler, som har en negativ effekt på gennemførelsen af budgettet og er i modstrid med princippet om etårighed

                              —

                              at opfylde sin forpligtelse til at sende dechargemyndigheden en rapport udarbejdet af direktøren med et sammendrag af henstillingerne fra Den Interne Revisionstjeneste (IAS),

                  C.

                  der henviser til, at centrets samlede budget for regnskabsåret 2010 var på 57 800 000 EUR sammenlignet med 49 200 000 EUR i 2009, hvilket udgør en stigning på 17,5 %; der henviser til, at Unionens samlede tilskud til centrets budget for 2010 var på 56 225 000 EUR,

         Budget og økonomisk forvaltning

                  1.

                  påpeger, at Unionens oprindelige tilskud til centrets budget for 2010 beløb sig til 53 078 000 EUR; hertil blev imidlertid lagt 145 000 EUR hidrørende fra tilbagebetaling af overskud, således at Unionens samlede tilskud kom op på 53 223 000 EUR for 2010;

                  2.

                  understreger, at Unionens samlede tilskud til centret i henhold til Den Europæiske Unions almindelige budget for regnskabsåret 2010 beløb sig til 56 225 000 EUR, fordelt på:

                              —

                              et tilskud på 33 360 000 EUR til afsnit I og II samt

                              —

                              et tilskud på 22 895 000 EUR til afsnit III, hvoraf 10 000 000 EUR blev betalt;

                        konstaterer imidlertid, at det samme dokument fremviser et samlet EU-tilskud på 53 223 000 EUR for 2010; noterer sig Kommissionens erklæring om, at Unionens samlede tilskud til centret for 2010 var på 56 225 000 EUR, og at tallet 53 223 000 EUR er resultatet af inkonsekvenser i den tekst, der ledsager budgettallene; er af den opfattelse, at dette afspejler behovet for, at Kommissionen år for år forsyner dechargemyndigheden med konsoliderede oplysninger om de samlede årlige bevillinger til de enkelte agenturer fra Den Europæiske Unions almindelige budget;

                  3.

                  erfarer fra centret, at der blev indgået en yderligere tilskudsaftale med Generaldirektoratet for Udvidelse, i første omgang for en periode på to år, og at en efterfølgende budgetforhøjelse på 400 000 EUR for perioden 2009-2010 blev implementeret; bemærker, at centret i 2011 forventede at indgive en ansøgning om en forlængelse af tilskudsperioden;

                  4.

                  konstaterer på baggrund af centrets endelige årsregnskab for regnskabsåret 2010, at det gennemførte 95 % af sit budget for forpligtelsesbevillingernes vedkommende; finder det imidlertid betænkeligt, at budgetgennemførslen for betalingsbevillingernes vedkommende kun nåede op på 68 % af det samlede budget; konstaterer dog, at dette allerede er en forbedring i forhold til de 59 % i 2009, men mener, at centret bør gøre en yderligere indsats i denne henseende;

                  5.

                  understreger, at gennemførelsen af betalingsbevillinger blev forbedret til 92,7 %, hvilket svarer til, at de uudnyttede bevillinger udgjorde 3 800 000 EUR; bemærker, at denne underudnyttelse hænger sammen med, at centret har begrænset sin anmodning om betalingsbevillinger med henblik på at nedbringe mængden af kontanter på sin bankkonto ved årets udgang, som Revisionsretten og Kommissionen har anmodet om;

                  6.

                  konstaterer på grundlag af centrets årsberetning for 2010, at direktøren som anvisningsberettiget delegerede det økonomiske ansvar til de fem enhedschefer og i en periode til koordinatoren for direktørens kontor; bemærker imidlertid, at alle kontrakter til en værdi af over 250 000 EUR skal undertegnes af direktøren;

         Fremførte bevillinger

                  7.

                  erfarer fra Revisionsretten, at et beløb på 15 600 000 millioner EUR, svarende til 27 % af det samlede budget og 50 % af bevillingerne under afsnit III — Aktionsudgifter, blev fremført til 2011; opfordrer endnu en gang indtrængende centret til straks at rette op på de mangler, som Revisionsretten har påpeget vedrørende fremførsler; understreger, at et stort omfang af fremførsler har en negativ indvirkning på gennemførelsen af budgettet;

                  8.

                  anser dette omfang af fremførsler, som modsvares af et lavt niveau af periodiserede udgifter, for at være betænkeligt stort og for at være i strid med princippet om etårighed;

         Regnskabssystem

                  9.

                  bemærker på grund af centrets beretning om den budgetmæssige og økonomiske forvaltning, at 2010 var det første hele år, hvor det gennemførte sit budget for hele året ved hjælp af ABAC WF (Kommissionens integrerede budget- og regnskabssystem);

                  10.

                  erfarer fra årsberetningen 2010, at centret foretog en gennemgang af de interne procedurer for betalinger og forpligtelser;

         Indkøb

                  11.

                  bemærker på grundlag af centrets årsberetning, at indkøbskontoret i 2010 behandlede 50 åbne udbudsprocedurer, 18 udbud efter forhandling samt otte indkaldelser af forslag; anmoder centret om at fremsende resultaterne af hver enkelt udbudsprocedure til dechargemyndigheden;

                  12.

                  konstaterer, at der efter fem års forhandlinger er undertegnet en hjemstedsaftale mellem centret og Sveriges ministerium for ældrepleje og folkesundhed;

         Menneskelige ressourcer

                  13.

                  konstaterer, at den foregående direktør forlod centret i februar 2010 for at tiltræde en anden stilling i WHO’s Regionale Kontor for Europa;

                  14.

                  opfordrer indtrængende centret til at træffe tilstrækkelige foranstaltninger til at sikre gennemsigtigheden i sine ansættelsesprocedurer; er navnlig bekymret over Revisionsrettens påpegning af, at hverken de kriterier, som ansøgerne skulle opfylde for at komme til en samtale, eller de kriterier, som de skulle opfylde for at komme på en reserveliste, var fastsat i forvejen; bemærker, at dette kunne dække over en situation med nepotisme eller interessekonflikter;

                  15.

                  bemærker på grundlag af centrets beretning om den budgetmæssige og økonomiske forvaltning, at det samlede antal midlertidigt ansatte i centret pr. 31. december 2010 var 175, ud af de 200 stillinger, der var fastsat i stillingsfortegnelsen for 2010;

                  16.

                  fastslår på baggrund af samme beretning, at udskiftningsraten for midlertidigt ansatte og kontraktansatte var 7 % i 2010;

                  17.

                  anser centret for at være et vigtigt EU-organ til styrkelse og udvikling af Unionens kontrol med sygdomme, til vurdering af og oplysning om eksisterende og nye trusler mod menneskers sundhed i form af smitsomme sygdomme og til samkøring af viden om sundhedsforhold fra hele Unionen;

         Præstationsniveau

                  18.

                  anerkender, at centret nu samarbejder med sine partnere om at gennemføre ændringer på baggrund af erfaringerne fra H1N1-pandemien i 2009 for yderligere at forbedre centrets indsats fremover; henleder ikke desto mindre opmærksomheden på centrets vigtige bidrag til foranstaltningerne til bekæmpelse af H1N1-pandemien gennem udstedelsen af midlertidige retningslinjer om anvendelsen af bestemte vacciner under H1N1-pandemien i 2009 (»Use of specific pandemic influenza vaccines«);

         Intern revision

                  19.

                  bemærker på grundlag af centrets beretning om den budgetmæssige og økonomiske forvaltning, at der blev foretaget en gennemgang af implementeringen af det interne kontrolsystem; finder det i særdeleshed betænkeligt, at to af standarderne stadig ikke er gennemført, herunder om forretningskontinuitet og evaluering af aktiviteter, og at fire andre kun delvis er gennemført; opfordrer derfor indtrængende centret til straks at træffe foranstaltninger i denne henseende og oplyse dechargemyndigheden om, hvor langt det er kommet med at gennemføre disse standarder;

                  20.

                  fastslår på baggrund af centrets beretning om den budgetmæssige og økonomiske forvaltning, at den revision af »processer til støtte for udarbejdelsen af det årlige arbejdsprogram, med fokus på ledelsesinformationssystemet«, som Den Interne Revisionstjeneste (IAS) havde planlagt, blev udskudt til 2011; anmoder derfor centret om at orientere dechargemyndigheden om IAS« konklusioner;

                  21.

                  erfarer desuden fra centret, at IAS« revision ved udgangen af 2010 ikke gav anledning til kritiske bemærkninger; der var imidlertid stadig seks uafsluttede »vigtige« bemærkninger; erfarer fra centret, at fire af disse henstillinger drejer sig om sundhedskommunikation, præstationsindikatorer, den tjekliste, der anvendes af finansielle aktører, og omkostningsoverslagene for centrets møder; opfordrer indtrængende centret til at oplyse dechargemyndigheden om de øvrige to henstillinger, der stadig mangler at blive implementeret af centret;

                  22.

                  henleder opmærksomheden på sine henstillinger fra tidligere dechargebetænkninger, som fremgår af bilaget til denne beslutning;

                  23.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (6) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 122.

         (2)  EFT L 248 af 16.9.2002, s. 1.

         (3)  EUT L 142 af 30.4.2004, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 145.

         (6)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER I DE SENESTE ÅR

                  Det Europæiske Center for Forebyggelse af og Kontrol med Sygdomme

                  2006

                  2007

                  2008

                  2009

                  Præstationsniveau/Indkøb

                              —

                              Bestemmelserne om indkøb blev ikke overholdt stringent; fravær af klare udvælgelseskriterier, forkert valg af procedure, manglende overholdelse af den procedure, der beskrives i udbudsbekendtgørelsen, utilstrækkelig dokumentation af proceduren

                  Ikke relevant

                              —

                              Opfordrer centret til at præsentere en sammenligning af de operationer, der blev gennemført i det år, for hvilket der skal meddeles decharge, og dem i det foregående regnskabsår, så det bliver muligt for dechargemyndigheden mere effektivt at vurdere agenturets præstationer fra år til år

                              —

                              Ingen hjemstedsaftale mellem centret og de svenske myndigheder, da der stadig var mange uløste problemer, som der skulle forhandles yderligere om

                              —

                              Opfordrer centret til at præsentere en sammenligning af de operationer, der blev gennemført i det år, for hvilket der skal meddeles decharge, og dem i det foregående regnskabsår

                  Bevillingsfremførsler

                              —

                              Princippet om budgettets etårighed blev ikke overholdt stringent: næsten 45 % af de forpligtelser, der blev indgået i årets løb, blev fremført. Derudover blev der i andet halvår 2006 foretaget adskillige overførsler → unøjagtige prognoser for personalebehov

                              —

                              Princippet om budgettets etårighed blev ikke overholdt stringent: svagheder i programmeringen, overvågningen og den efterfølgende gennemførelse af centrets budget

                              —

                              Da ændringsbudgetterne blev vedtaget, blev der ikke foretaget en evaluering af disses effekt på arbejdsprogrammet og målopfyldelsen

                              —

                              Princippet om budgettets etårighed blev ikke overholdt stringent: svagheder i programmeringen og den efterfølgende gennemførelse af centrets budget

                              —

                              Opfordrer Kommissionen til at undersøge, hvordan princippet om behovsorienteret likviditetsstyring gennemføres → centret ligger stadig inde med enormt høje likviditetsreserver over lange perioder (per 31. december 2008: 16 705 091 EUR)

                              —

                              Opfordrer centret til at orientere dechargemyndigheden om de foranstaltninger, der er truffet for at afhjælpe problemet. Høje fremførselsniveauer, som har en negativ indvirkning på gennemførelsen af budgettet og er i modstrid med princippet om etårighed

                  Menneskelige ressourcer

                  Ikke relevant

                  Ikke relevant

                              —

                              Svagheder i planlægningen af ansættelsesprocedurer

                  Ikke relevant

                  Intern revision

                              —

                              Der blev indgået retlige forpligtelser uden forudgående budgetmæssige forpligtelser, hvilket er en overtrædelse af finansforordningen

                              —

                              Agenturet overholdt ikke finansforordningen og princippet om sparsommelighed: i 2007 betalte centret 500 000 EUR for renovering af dets hovedbygning som følge af en aftale indgået mellem centret og bygningens ejer. Denne aftale præciserede ikke arten af det arbejde, der skulle udføres, ej heller tidsfrister og betalingsbetingelser

                              —

                              Centret har ikke i tilstrækkeligt omfang levet op til dets forpligtelse til at sende dechargemyndigheden en rapport udarbejdet af direktøren, som giver et sammendrag af de interne revisioner, der gennemføres af den interne revisor

                              —

                              Centret har ikke i tilstrækkeligt omfang levet op til dets forpligtelse til at sende dechargemyndigheden en rapport udarbejdet af direktøren, som giver et sammendrag af IAS« henstillinger


title: 2012/193/EU: Rådets afgørelse af 13. marts 2012 om indgåelse på Unionens vegne af ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne#Ordning mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne#Fælles erklæring afgivet af de kontraherende parter om den specifikke associering med gennemførelsen, anvendelsen og udviklingen af Schengenreglerne

text:
               13.4.2012

               DA

               Den Europæiske Unions Tidende

               L 103/3

         RÅDETS AFGØRELSE
   af 13. marts 2012
   om indgåelse på Unionens vegne af ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne
   (2012/193/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 74, 77 og 79 sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Efter den bemyndigelse, som Kommissionen fik den 15. maj 2006, er forhandlingerne med Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne, blevet afsluttet.

               (2)

               I overensstemmelse med Rådets afgørelse 2012/192/EU (1), og med forbehold af dens indgåelse på et senere tidspunkt, blev ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne (»ordningen«) undertegnet på Unionens vegne den 22. september 2011.

               (3)

               Ordningen bør indgås.

               (4)

               Denne afgørelse berører ikke Det Forenede Kongeriges stilling i henhold til protokollen om Schengenreglerne som integreret i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (2).

               (5)

               Denne afgørelse berører ikke Irlands stilling i henhold til protokollen om Schengenreglerne som integreret i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (3).

               (6)

               Denne afgørelse berører ikke Danmarks stilling i henhold til protokollen om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde —

         VEDTAGET DENNE AFGØRELSE:
   Artikel 1
   Ordningen mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne (»ordningen«), og den fælles erklæring, der er knyttet til ordningen, godkendes herved på Unionens vegne.
   Teksten til ordningen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til på Unionens vegne at deponere det i ordningens artikel 7, stk. 4, omhandlede godkendelsesinstrument som udtryk for Unionens samtykke i at være bundet af aftalen.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 13. marts 2012.

            På Rådets vegne

         M. VESTAGER

            Formand

      (1)  Se side 1 i denne EUT.

      (2)  EFT L 131 af 1.6.2000, s. 43.

      (3)  EFT L 64 af 7.3.2002, s. 20.

      ORDNING
      mellem Den Europæiske Union og Republikken Island, Fyrstendømmet Liechtenstein, Kongeriget Norge og Det Schweiziske Forbund om disse staters deltagelse i arbejdet i de udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne
      DEN EUROPÆISKE UNION,
      og
      REPUBLIKKEN ISLAND,
      i det følgende benævnt »Island«,
      FYRSTENDØMMET LIECHTENSTEIN,
      i det følgende benævnt »Liechtenstein«,
      KONGERIGET NORGE,
      i det følgende benævnt »Norge«,
      DET SCHWEIZISKE FORBUND,
      i det følgende benævnt »Schweiz«,
      i det følgende samlet benævnt »de associerede stater«, ER —
      UNDER HENVISNING til aftalen indgået den 18. maj 1999 mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, i det følgende benævnt »associeringsaftalen med Island og Norge«,
      UNDER HENVISNING til aftalen undertegnet den 26. oktober 2004 mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, i det følgende benævnt »associeringsaftalen med Schweiz«,
      UNDER HENVISNING til protokollen undertegnet den 28. februar 2008 mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, i det følgende benævnt »associeringsprotokollen med Liechtenstein«,
      UNDER HENVISNING til aftalen i form af brevveksling indgået den 18. maj 1999 mellem Rådet for Den Europæiske Union og Republikken Island og Kongeriget Norge vedrørende udvalg, der bistår Europa-Kommissionen i udøvelsen af dennes gennemførelsesbeføjelser,
      UNDER HENVISNING til aftalen i form af brevveksling indgået den 26. oktober 2004 mellem Rådet for Den Europæiske Union og Det Schweiziske Forbund vedrørende udvalg, der bistår Europa-Kommissionen i udøvelsen af dennes gennemførelsesbeføjelser,
      UNDER HENVISNING til erklæringen til associeringsprotokollen med Liechtenstein undertegnet den 28. februar 2008 om deltagelse i de udvalg, der bistår Europa-Kommissionen i udøvelsen af dennes gennemførelsesbeføjelser,
      UD FRA DEN BETRAGTNING, at nye retsakter og foranstaltninger i Schengenreglerne vedtaget af Europa-Kommissionen, i det følgende benævnt »Kommissionen«, i udøvelsen af dennes gennemførelsesbeføjelser og under anvendelse af de procedurer, der er fastlagt i denne ordning, anvendes samtidigt af Den Europæiske Union og dens medlemsstater samt af de associerede stater,
      UD FRA DEN BETRAGTNING, at behovet for at sikre anvendelsen og en ensartet gennemførelse af de nye retsakter og foranstaltninger i Schengenreglerne fordrer, at de associerede stater deltager i arbejdet i de udvalg, der bistår Kommissionen i udøvelsen af dennes gennemførelsesbeføjelser, når der træffes afgørelse om de retsakter eller foranstaltninger, der udgør en udvikling af Schengenreglerne,
      I BETRAGTNING AF, at associeringsaftalerne ikke indeholder nærmere bestemmelser for de associerede staters deltagelse i arbejdet i de udvalg, der bistår Kommissionen i udøvelsen af dennes gennemførelsesbeføjelser, når der træffes afgørelse om de retsakter eller foranstaltninger, der udgør en udvikling af Schengenreglerne,
      I BETRAGTNING AF, at Republikken Islands, Fyrstendømmet Liechtensteins og Kongeriget Norges deltagelse i det udvalg, der bistår Kommissionen i udøvelsen af dens gennemførelsesbeføjelser, som fastlagt ved Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (1), er omfattet af aftalen om Det Europæiske Økonomiske Samarbejdsområde, hvorimod Det Schweiziske Forbunds deltagelse i udvalget er omfattet af den brevveksling, der er knyttet som bilag til associeringsaftalen med Schweiz —
      BLEVET ENIGE OM FØLGENDE:
      Artikel 1
      Denne ordning finder anvendelse på de retsakter og foranstaltninger, der ændrer eller udbygger de Schengenregler, der vedtages af Kommissionen i udøvelsen af dennes gennemførelsesbeføjelser, hvad angår gennemførelsen, anvendelsen og udviklingen af Schengenreglerne.
      Artikel 2
      1.   De associerede stater associeres som observatører i arbejdet i de udvalg, der bistår Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne, i det følgende benævnt »Schengenkomitologiudvalgene«, jf. bilaget til denne ordning.
      2.   Når der med en ny retsakt, der ændrer eller udbygger Schengenreglerne, nedsættes et nyt udvalg, der bistår Kommissionen i udøvelsen af dens gennemførelsesbeføjelser, associeres de associerede stater i arbejdet i dette udvalg fra og med det tidspunkt, hvor den retsakt, hvormed udvalget nedsættes, træder i kraft.
      3.   Listen over Schengenkomitologiudvalgene ajourføres regelmæssigt af Kommissionen og offentliggøres i Den Europæiske Unions Tidende.
      Artikel 3
      1.   Repræsentanterne for de associerede stater associeres i arbejdet i Schengenkomitologiudvalgene som nærmere bestemt i denne artikel.
      2.   De associerede stater har i Schengenkomitologiudvalgene mulighed for:

                  —

                  at forklare de problemer, de måtte have i forbindelse med en bestemt retsakt eller foranstaltning vedrørende gennemførelsen, anvendelsen eller udviklingen af Schengenreglerne, eller reagere på de problemer, som de øvrige delegationer måtte have

                  —

                  at udtale sig om alle spørgsmål vedrørende udformningen eller udviklingen af bestemmelser af betydning for dem eller gennemførelsen heraf.

            3.   De associerede stater har ret til at fremsætte forslag i Schengenkomitologiudvalgene. Efter endt drøftelse kan Kommissionen overveje sådanne forslag med henblik på at fremsætte et forslag eller tage et initiativ.
      4.   De associerede stater deltager ikke i og overværer heller ikke Schengenkomitologiudvalgenes afstemninger.
      5.   Når der indkaldes til møde i Schengenkomitologiudvalgene, skal de associerede stater have tilsendt dagsordenen, de udkast til foranstaltninger, som de forelægges med henblik på udtalelse, og ethvert andet relevant arbejdsdokument på samme tid som Den Europæiske Unions medlemsstater.
      6.   Principperne og betingelserne for aktindsigt Schengenkomitologiudvalgenes dokumenter er de samme som dem, der gælder for Kommissionens dokumenter (2).
      7.   Med henblik på anvendelsen af denne ordning henvises der ved opstilling af de proceduremæssige aspekter vedrørende Schengenkomitologiudvalgene til denne artikel.
      Artikel 4
      Ved udarbejdelsen af forslag, der ændrer eller udbygger Schengenreglerne, rådfører Kommissionen sig uformelt med eksperter i de associerede stater på samme måde, som den rådfører sig med eksperter i Den Europæiske Unions medlemsstater, i det følgende benævnt »medlemsstater«, i forbindelse med udarbejdelsen af sine forslag.
      Artikel 5
      1.   Vedtagelsen af nye retsakter eller foranstaltninger i forbindelse med spørgsmål, der udgør en udvikling af Schengenreglerne, forbeholdes Den Europæiske Unions kompetente institutioner (3).
      Med forbehold af stk. 3

                  —

                  træder sådanne retsakter eller foranstaltninger i kraft samtidig for Den Europæiske Union og dens berørte medlemsstater og for de associerede stater, medmindre andet er udtrykkeligt fastsat i disse retsakter eller foranstaltninger

                  —

                  skaber hver af de associerede staters accept af sådanne retsakter eller foranstaltninger rettigheder og forpligtelser mellem den associerede stat på den ene side og Den Europæiske Union og de af dens medlemsstater, der er bundet af disse retsakter og foranstaltninger, på den anden side.

            2.   Vedtagelsen af de i stk. 1 omhandlede retsakter eller foranstaltninger under anvendelse af de i denne ordning opstillede procedurer meddeles de associerede stater.
      Vedtagelsen af de i stk. 1 omhandlede retsakter eller foranstaltninger meddeles de associerede stater af Generalsekretariatet for Kommissionen med henvisning til denne artikel, hvis vedtagelsen af retsakterne eller foranstaltningerne meddeles til medlemsstaterne.
      Hvis vedtagelsen af de i stk. 1 omhandlede retsakter eller foranstaltninger ikke meddeles medlemsstaterne af Generalsekretariatet for Kommissionen, meddeles vedtagelsen af retsakterne eller foranstaltningerne de associerede stater af det af Kommissionens generaldirektorater, der er ansvarlig for vedtagelsen af de pågældende retsakter eller foranstaltninger, med henvisning til denne artikel.
      3.   Hver associeret stat træffer i uafhængighed beslutning om, hvorvidt den accepterer indholdet af de i stk. 1 omhandlede retsakter eller foranstaltninger, og om hvorvidt den gennemfører dem i sin interne retsorden. Disse beslutninger meddeles Kommissionen senest 30 dage efter Kommissionens meddelelse af de pågældende retsakter eller foranstaltninger.
      For de associerede staters accept af de i stk. 1 omhandlede retsakter eller foranstaltninger og for følgerne af ikke at acceptere dem finder følgende bestemmelser anvendelse:

                  —

                  Island og Norge — artikel 8 i associeringsaftalen med Island og Norge

                  —

                  Schweiz — artikel 7 i associeringsaftalen med Schweiz

                  —

                  Liechtenstein — artikel 5 i associeringsprotokollen med Liechtenstein.

            Artikel 6
      1.   Hvad angår administrationsomkostninger i forbindelse med gennemførelsen af denne ordning, bidrager de associerede stater årligt til Den Europæiske Unions almindelige budget i overensstemmelse med den procentdel, som deres lands bruttonationalindkomst udgør i forhold til alle de deltagende staters bruttonationalindkomst, med et beløb på 500 000 EUR, med forbehold af en årlig justering i forhold til inflationsraten i Den Europæiske Union.
      Beløbet på 500 000 EUR justeres ved brevveksling, hvis udviklingen i antallet af Schengenkomitologiudvalg, hvori de associerede stater deltager, eller hyppigheden af møderne, kræver det.
      2.   De repræsentanter, der deltager i Schengenkomitologiudvalgsmøderne, får ikke godtgjort deres rejseudgifter.
      Artikel 7
      1.   Generalsekretæren for Rådet for Den Europæiske Union er depositar for denne ordning.
      2.   Den Europæiske Union og de associerede stater godkender denne ordning efter hver deres procedurer.
      3.   For at kunne træde i kraft skal denne ordning godkendes af Den Europæiske Union og mindst én associeret stat.
      4.   Ordningen træder i kraft mellem Den Europæiske Union og de associerede stater på den første dag i den anden måned efter deponeringen af det respektive godkendelses- eller ratifikationsinstrument hos depositaren.
      5.   For så vidt angår Liechtenstein, træder denne ordning først i kraft, når associeringsprotokollen med Liechtenstein er trådt i kraft.
      Artikel 8
      1.   For så vidt angår Norge og Island, ophører denne ordning, når associeringsaftalen med henholdsvis Norge og Island ophører.
      2.   For så vidt angår Schweiz, ophører denne ordning, når associeringsaftalen med Schweiz ophører.
      3.   For så vidt angår Liechtenstein, ophører denne ordning, når associeringsprotokollen med Liechtenstein ophører.
      4.   Ophør meddeles depositaren.
      Artikel 9
      Denne ordning og den fælles erklæring udfærdiges i et originaleksemplar på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk, islandsk og norsk, idet hver af disse tekster har samme gyldighed.

         Съставено в Брюксел на двадесет и втори септември две хиляди и единадесета година.
         Hecho en Bruselas, el veintidós de septiembre de dos mil once.
         V Bruselu dne dvacátého druhého září dva tisíce jedenáct.
         Udfærdiget i Bruxelles den toogtyvende september to tusind og elleve.
         Geschehen zu Brüssel am zweiundzwanzigsten September zweitausendelf.
         Kahe tuhande üheteistkümnenda aasta septembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
         Done at Brussels on the twenty-second day of September in the year two thousand and eleven.
         Fait à Bruxelles, le vingt-deux septembre deux mille onze.
         Fatto a Bruxelles, addì ventidue settembre duemilaundici.
         Briselē, divi tūkstoši vienpadsmitā gada divdesmit otrajā septembrī.
         Priimta du tūkstančiai vienuoliktų metų rugsėjo dvidešimt antrą dieną Briuselyje.
         Kelt Brüsszelben, a kétezer-tizenegyedik év szeptember huszonkettedik napján.
         Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
         Gedaan te Brussel, de tweeëntwintigste september tweeduizend elf.
         Sporządzono w Brukseli dnia dwudziestego drugiego września roku dwa tysiące jedenastego.
         Feito em Bruxelas, em vinte e dois de setembro de dois mil e onze.
         Întocmit la Bruxelles la douăzeci și doi septembrie două mii unsprezece.
         V Bruseli dňa dvadsiateho druhého septembra dvetisícjedenásť.
         V Bruslju, dne dvaindvajsetega septembra leta dva tisoč enajst.
         Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
         Som skedde i Bryssel den tjugoandra september tjugohundraelva.
         Gjört í Brussel þann tuttugasta og annan september árið tvö þúsund og ellefu.
         Utferdiget i Brussel den tjueandre september to tusen og elleve.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir hönd lýðveldisins Íslands

            Für das Fürstentum Liechtenstein

            For Kongeriket Norge

            Für die Schweizerische Eidgenossenschaft
            Pour la Confédération suisse
            Per la Confederazione svizzera

         (1)  EFT L 281 af 23.11.1995, s. 31.

         (2)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

         (3)  På tidspunktet for undertegnelsen af denne ordning vedtages disse retsakter og foranstaltninger af Kommissionen i overensstemmelse med Europa-Parlaments og Rådets forordning (EU) nr. 182/2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13) eller i overensstemmelse med artikel 5a i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (EFT L 184 af 17.7.1999, s. 23), senest ændret ved afgørelse 2006/512/EF af 17. juli 2006 (EUT L 200 af 22.7.2006, s. 11).

         BILAG
         Liste over eksisterende udvalg, der bistår Europa-Kommissionen i udøvelsen af dens gennemførelsesbeføjelser, hvad angår gennemførelsen, anvendelsen og udviklingen af Schengenreglerne:

                     —

                     udvalget nedsat ved Rådets forordning (EF) nr. 1683/95 af 29. maj 1995 om ensartet udformning af visa (1)

                     —

                     udvalget nedsat ved Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II) (2) og med Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (3). Dette udvalg bistår også Europa-Kommissionen i anvendelsen af følgende retsakter:

                                 —

                                 Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold (VIS-forordningen) (4)

                                 —

                                 Rådets forordning (EF) nr. 1104/2008 af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (5)

                                 —

                                 Rådets afgørelse 2008/839/RIA af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (6)

                     —

                     udvalget nedsat ved Rådets afgørelse 2004/201/RIA af 19. februar 2004 om proceduren for ændring af Sirene-Håndbogen (7) og ved Rådets forordning (EF) nr. 378/2004 af 19. februar 2004 om proceduren for ændring af Sirene-Håndbogen (8) — for at bistå Europa-Kommissionen med at ændre Sirene-Håndbogen

                     —

                     udvalget nedsat ved Rådets beslutning 2005/267/EF af 16. marts 2005 om oprettelse af et sikkert, webbaseret informations- og koordineringsnet for medlemsstaternes indvandringsmyndigheder (9)

                     —

                     udvalget nedsat ved Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengen-grænsekodeks) (10) — for at bistå Europa-Kommissionen på området ydre grænser

                     —

                     udvalget »solidaritet og forvaltning af migrationsstrømme« nedsat med Europa-Parlamentets og Rådets beslutning nr. 574/2007/EF af 23. maj 2007 om oprettelse af Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (11)

                     —

                     udvalget nedsat ved Europa-Parlamentets og Rådets forordning (EF) nr. 810/2009 af 13. juli 2009 om en fællesskabskodeks for visa (visumkodeks) (12) — »Visumudvalget«.

            (1)  EFT L 164 af 14.7.1995, s. 1.

            (2)  EUT L 381 af 28.12.2006, s. 4.

            (3)  EUT L 205 af 7.8.2007, s. 63.

            (4)  EUT L 218 af 13.8.2008, s. 60.

            (5)  EUT L 299 af 8.11.2008, s. 1.

            (6)  EUT L 299 af 8.11.2008, s. 43.

            (7)  EUT L 64 af 2.3.2004, s. 45.

            (8)  EUT L 64 af 2.3.2004, s. 5.

            (9)  EUT L 83 af 1.4.2005, s. 48.

            (10)  EUT L 105 af 13.4.2006, s. 1.

            (11)  EUT L 144 af 6.6.2007, s. 22.

            (12)  EUT L 243 af 15.9.2009, s. 1.

      FÆLLES ERKLÆRING AFGIVET AF DE KONTRAHERENDE PARTER OM DEN SPECIFIKKE ASSOCIERING MED GENNEMFØRELSEN, ANVENDELSEN OG UDVIKLINGEN AF SCHENGENREGLERNE
      De kontraherende parter erklærer hermed i fællesskab, at Republikken Islands, Fyrstendømmet Liechtensteins, Kongeriget Norges og Det Schweiziske Forbunds specifikke associering i gennemførelsen, anvendelsen og udviklingen af Schengenreglerne ikke skal anses for at udgøre retlig eller politisk præcedens for noget andet område for samarbejde mellem Den Europæiske Union og disse stater.


title: 2012/555/EU: Europa-Parlamentets afgørelse af 10. maj 2012 om decharge for gennemførelsen af Den Europæiske Unions almindelige budget for regnskabsåret 2010, Sektion V — Revisionsretten#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2010, Sektion V — Revisionsretten

text:
               17.10.2012

               DA

               Den Europæiske Unions Tidende

               L 286/104

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af Den Europæiske Unions almindelige budget for regnskabsåret 2010, Sektion V — Revisionsretten
   (2012/555/EU)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2010 (1),

               —

               der henviser til Den Europæiske Unions årsregnskab for regnskabsåret 2010 (KOM(2011) 473 — C7-0260/2011) (2),

               —

               der henviser til Revisionsrettens årsberetning til dechargemyndigheden om de interne revisioner, der er foretaget i 2010,

               —

               der henviser til Revisionsrettens årsberetning om budgetgennemførelsen i regnskabsåret 2010, med institutionernes svar (3),

               —

               der henviser til Revisionsrettens revisionserklæring (4) for regnskabsåret 2010 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, artikel 317, 318 og 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0091/2012),

               1.

               meddeler Revisionsrettens generalsekretær decharge for gennemførelsen af Revisionsrettens budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT L 64 af 12.3.2010.

      (2)  EUT C 332 af 14.11 2011, s. 1.

      (3)  EUT C 326 af 10.11 2011, s. 1.

      (4)  EUT C 332 af 14.11 2011, s. 134.

      (5)  EFT L 248 af 16.9.2002, s. 1.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2010, Sektion V — Revisionsretten
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2010 (1),

                  —

                  der henviser til Den Europæiske Unions årsregnskab for regnskabsåret 2010 (KOM(2011) 473 — C7-0260/2011) (2),

                  —

                  der henviser til Revisionsrettens årsberetning til dechargemyndigheden om de interne revisioner, der er foretaget i 2010,

                  —

                  der henviser til Revisionsrettens årsberetning budgetgennemførelsen i regnskabsåret 2010, med institutionernes svar (3),

                  —

                  der henviser til Revisionsrettens revisionserklæring (4) for regnskabsåret 2010 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til artikel 314, stk. 10, artikel 317, 318 og 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0091/2012),

                  1.

                  understreger, at revisionen af Revisionsrettens årsregnskab for 2010 blev udført af en ekstern revisor; bemærker, at det i den uafhængige revisors beretning anføres, at årsregnskabet efter revisorernes opfattelse »giver et retvisende billede af den Europæiske Revisionsrets finansielle stilling pr. 31. december 2010 og af dens pengestrømme i det regnskabsår, der afsluttedes pr. denne dato, i overensstemmelse med Rådets forordning (EF, Euratom) nr. 1605/2002 af 25. juni 2002, Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til denne rådsforordning og Den Europæiske Unions regnskabsregler« (6);

                  2.

                  bemærker dog, at der er tale om en »traditionel« revision, der kontrollerer, »om de finansielle transaktioner er blevet registreret og oplyst korrekt, om de er foretaget lovligt og formelt rigtigt, og om de er blevet forvaltet under iagttagelse af principperne om sparsommelighed, produktivitet og effektivitet« (den uafhængige revisors beretning, punkt 1, afsnit 3); henstiller, at fremtidige revisioner medtager resultatindikatorer og mål;

                  3.

                  anmoder om, at der sker en forbedring af oversigtens kvalitet, hvad angår antallet og typen af interne revisioner og de fremsatte henstillinger samt opfølgningen af disse henstillinger; anmoder desuden om, at oversigten bliver mere informativ og relevant;

                  4.

                  konstaterer, at Revisionsretten i 2010 rådede over forpligtelsesbevillinger på i alt 148 600 000 EUR (188 000 000 EUR i 2009), og at gennemførelsesraten for disse bevillinger var 93 % (92,1 % i 2009); understreger, at Revisionsrettens budget er et rent administrationsbudget, hvor 80 % går til personer tilknyttet institutionen og 20 % til bygninger, inventar, udstyr og forskellige driftsudgifter;

                  5.

                  bemærker, at udnyttelsesgraden for afsnit 1 — Personer, der er knyttet til institutionen, er steget fra 87,6 % i 2009 til 92,3 % i 2011; bemærker, at 98 % af bevillingerne i afsnit 2 — Bygninger, inventar, udstyr og forskellige driftsudgifter blev anvendt i 2010;

                  6.

                  glæder sig over, at Revisionsretten efter en omstrukturering har nedbragt de årlige omkostninger til sikkerhedstjenester med 500 000 EUR, samtidig med at de har opnået en mere effektiv tjeneste og bedre risikokontrol;

                  7.

                  anmoder Det Europæiske Kontor for Bekæmpelse af Svig (OLAF) om at fremskynde undersøgelserne af påstande om uregelmæssigheder, som Revisionsretten indberettede til OLAF i 2010;

                  8.

                  glæder sig over, at Revisionsretten allerede har revideret adfærdskodeksen for sine medlemmer, og at kodeksen nu indeholder krav om, at medlemmernes erklæringer om økonomiske interesser skal offentliggøres på internettet;

                  9.

                  tager til efterretning, at Revisionsretten offentliggjorde to årsberetninger i 2010, 40 særlige årsberetninger (2009: 37), 14 særberetninger (2009: 18) og seks udtalelser (2009: 1); henstiller kraftigt, at Revisionsretten vurderer virkningerne og gennemførelsen af sine konklusioner, der er indeholdt i særberetningerne, inden for et rimeligt tidsrum, og at den informerer Budgetkontroludvalget om sine konklusioner;

                  10.

                  mener, at forebyggelse og identifikation af interessekonflikter er af stor relevans for en effektiv og korrekt anvendelse af ressourcerne samt for offentlighedens tillid til EU-institutionerne; afventer Revisionsrettens særberetning om forvaltning af interessekonflikter i Det Europæiske Luftfartssikkerhedsagentur, Det Europæiske Kemikalieagentur, Den Europæiske Fødevaresikkerhedsautoritet og Det Europæiske Lægemiddelagentur, som planlagt senest ved udgangen af juni 2012;

                  11.

                  glæder sig over det professionelle og venlige samarbejde mellem Revisionsretten og Budgetkontroludvalget; glæder sig i den forbindelse over, at Revisionsretten efter anmodning fra Parlamentet har bestræbt sig på at styrke sin rolle for at udbrede og skærpe sin indflydelse, således at dens udtalelser og beretninger får større effekt og nytteværdi, og dens systemer og procedurer bliver mere pålidelige, så synergien mellem de to institutioner styrkes;

                  12.

                  glæder sig over det gode samarbejde mellem Revisionsretten og Budgetkontroludvalget om 2010-decharge for fællesforetagenderne; opfordrer Revisionsretten til at tilsende dechargemyndigheden en særberetning om effektiviteten af oprettelsen af fællesforetagenderne og om deres merværdi for en effektiv gennemførelse af EU's programmer for forskning, teknologisk udvikling og demonstration;

                  13.

                  erindrer om, at Revisionsretten har opstillet en revisionsstrategi for perioden 2009-2012 med det mål: 1) at optimere revisionernes samlede indvirkning og 2) at forbedre effektiviteten gennem en optimal ressourceanvendelse; konstaterer med tilfredshed, at Revisionsretten har nået følgende prioriterede mål i 2010 (7):

                              —

                              målet om hvert år at producere 12 til 15 beretninger om forvaltningsrevision er blevet opfyldt

                              —

                              udvikling af nye produkter i form af et dokument om risici og udfordringer for den nye Kommission (udtalelse nr. 1/2010) og en ny ordning, som sikrer, at der fra og med 2012 udarbejdes beretninger om opfølgningen af Revisionsrettens anbefalinger

                              —

                              ændring af Revisionsrettens forretningsorden med henblik på at strømline beslutningstagningen gennem oprettelse af afdelinger, og med henblik på at styrke forvaltningen

                              —

                              udarbejdelse af et fuldstændigt sæt resultatindikatorer

                              —

                              forbedring af den metode, der anvendes under den årlige revision af gennemførelsen af EU’s budget (DAS), på grundlag af anbefalingerne fra den interne tænketank, som fik støtte fra eksterne eksperter

                              —

                              overførsel af en række stillinger fra støttetjenesterne til revisionen;

                  14.

                  glæder sig over, at antallet af stillinger til revisionsopgaver steg med 6 % (8);

                  15.

                  bemærker, at i 2010 bestod Revisionsrettens personale af 889 tjenestemænd, 48 kontraktansatte og 17 udstationerede nationale eksperter; bemærker, at 557 tjenestemænd arbejdede i revisionsafdelingerne, herunder 123 i medlemmernes kabinetter; ønsker, at årsberetningen for fremtiden omfatter en fuldstændig oversigt over de menneskelige ressourcer, Revisionsretten har til rådighed, opdelt efter kategori, lønklasse, køn, deltagelse i faglig uddannelse og nationalitet;

                  16.

                  mener, at en endnu større del af Revisionsrettens embedsmænd bør være specialiseret i og udelukkende udføre revisionsopgaver med henblik på en yderligere optimering af Revisionsrettens aktiviteter; forventer at se en stigning i denne andel i fremtiden;

                  17.

                  bemærker desuden, at Revisionsretten i alt aflagde 376 kontrolbesøg, herunder 351 i medlemsstaterne og 25 hos andre modtagere (Frankrig 52, Tyskland 38, Det Forenede Kongerige 32, Italien 30, Spanien: 26, Nederlandene 23, Sverige 15, Portugal 14, Grækenland 13, Danmark 12, Luxembourg 11, Ungarn 10, Polen 10);

                  18.

                  anmoder Revisionsretten om i sine fremtidige arbejdsprogrammer at indarbejde en systematisk opfølgning af specifikke tidligere revisioner, efter et passende tidsrum, med henblik på at vurdere fremskridt;

                  19.

                  udtrykker tilfredshed med, at Revisionsretten kontrollerer, om ressourcerne anvendes effektivt ved at opstille centrale resultatindikatorer; noterer sig det konstante fremskridt; ønsker dog, at Revisionsretten i højere grad forelægger de foreløbige bemærkninger, den udarbejder, inden for de fastsatte frister (således at den får mulighed for sammen med de reviderede enheder at verificere, om de væsentligste bemærkninger er korrekte) (9);

                  20.

                  bemærker, at ifølge den kommende finansforordning kan agenturerne efter høring af Revisionsretten udpege en ekstern revisor, der skal kontrollere, om agenturets budgetgennemførelse er i overensstemmelse med finansforordningens bestemmelser; konstaterer, at Revisionsretten efterfølgende tager den eksterne revisors beretning i betragtning under udarbejdelsen af sin udtalelse; bemærker, at Revisionsretten i 2011 iværksatte et pilotprojekt i samarbejde med Eurofound (Det Europæiske Institut til Forbedring af Leve- og Arbejdsvilkårene);

                  21.

                  følger med interesse pilotprojektet og dets resultater; anerkender de fordele, denne nye procedure vil kunne generere med hensyn til at mindske og strømline Revisionsrettens arbejdsbyrde; mener dog, at resultatet primært skal vurderes ud fra kvalitet i forhold til tid og omkostningsindikatorer;

                  22.

                  opfordrer Revisionsretten til inden udgangen af 2012 at gennemføre en tilbundsgående analyse af tilsyns- og kontrolsystemerne i Rådet, som anført i Parlamentets dechargebeslutning for 2009 (10) (punkt 8);

                  23.

                  afventer med interesse resultatet af den peer review, som Revisionsretten har til hensigt at iværksætte i 2012; bekræfter, at det har til hensigt at udarbejde en initiativbetænkning med forslag til forbedringer til Revisionsretten; ønsker at blive informeret om gennemførelsen af konklusionerne fra det seneste peer review;

                  24.

                  bekræfter desuden, at det har til hensigt at foreslå en revision af reglerne for udnævnelse af kandidater til Revisionsretten med det formål at forbedre de opstillede betingelser, så Revisionsretten i højere grad tilpasses nuværende og fremtidige krav.

         (1)  EUT L 64 af 12.3.2010.

         (2)  EUT C 332 af 14.11 2011, s. 1.

         (3)  EUT C 326 af 10.11 2011, s. 1.

         (4)  EUT C 332 af 14.11 2011, s. 134.

         (5)  EFT L 248 af 16.9.2002, s. 1.

         (6)  EUT C 267 af 9.9 2011, s. 3.

         (7)  Den årlige aktivitetsrapport for 2010, s. 26.

         (8)  Den årlige aktivitetsrapport for 2010, s. 34.

         (9)  Den årlige aktivitetsrapport for 2010, s. 30.

         (10)  EUT L 250 af 27.9.2011, s. 94